EkBass/fiwiki-20250220-pages-articles huggingface dataset:
Kadmiumselenidi

Kadmiumselenidi (CdSe) on kadmium- ja selenidi-ionien muodostama epäorgaaninen ioniyhdiste. Yhdistettä voidaan käyttää väriaineena sekä puolijohteena elektroniikkasovelluksissa. == Ominaisuudet == Huoneenlämpötilassa kadmiumselenidi on väriltään punaista, harmaata tai ruskeaa kiteistä ainetta, ja väri määräytyy kadmiumselenidipartikkelien koon mukaan. Yhdiste on veteen liukenematonta. Väkeviin happoliuoksiin kadmiumselenidi liukenee, mutta hajoaa samalla ja esimerkiksi väkevä typpihappo hapettaa yhdisteen kadmiumselenaatiksi. Kiderakenteeltaan kadmiumselenidi on polymorfista ja siitä tunnetaan alkeiskopiltaan heksagonaalinen ja kuutiollinen muoto. Kadmiumselenidi on n-tyypin puolijohde ja sen johtavuusvyön ja valenssivyön välinen energiaero on 1,74 eV.Norman Herron: Cadmium Compounds, Kirk-Othmer Encyclopedia of Chemical Technology, John Wiley & Sons, New York, 2003. Viitattu 5.7.2017Gunter Buxbaum, Helmut Printzen, Manfred Mansmann, Dieter Räde, Gerhard Trenczek, Volker Wilhelm, Stefanie Schwarz, Henning Wienand, Jörg Adel, Gerhard Adrian, Karl Brandt, William B. Cork, Heinrich Winkeler, Wielfried Mayer & Klaus Schneider: Pigments, Inorganic, 3. Colored Pigments, Ullmann’s Encyclopedia of Industrial Chemistry, John Wiley & Sons, New York, 2009. Viitattu 5.7.2017 == Valmistus ja käyttö == Kadmiumselenidiä voidaan valmistaa kuumentamalla kadmiumia ja seleeniä kvartsiputkessa tai saostamalla kadmiumsuolojen vesiliuoksista esimerkiksi natriumselenidin avulla. Kadmiumselenidiä voidaan käyttää värjäämään lasia punaiseksi. Yhdistettä käytetään myös pigmenttinä yhdessä seoksena kadmiumsulfidin kanssa ja luminoivissa maaleissa. Puolijohteena kadmiumselenidiä käytetään esimerkiksi aurinkokennoissa ja tähän tarkoitukseen on tutkittu myös kadmiumselenidin kvanttipisteitä. == Lähteet == Luokka:Kadmiumyhdisteet Luokka:Seleeniyhdisteet
Kaur Kender

Kaur Kender (s. 27. toukokuuta 1971Ohtuleht.ee) on virolainen kirjailija ja mainosalan yrittäjä. Hän on herättänyt kohua teoksillaan ja käytöksellään. Kender julkaisi vuonna 1998 inhorealistisen esikoisteoksensa Itsenäisyyspäivä (Iseseisvuspäev) omakustanteena, ja se oli sekä myynti- että arvostelumenestys. Sen jälkeen hän julkaisi teoksen melkein joka vuosi. Kender yritti saada valtaansa kulttuurilehti Sirpin, jonka päätoimittajana hän oli lyhyen aikaa. Hän ja häntä tukenut kulttuuriministeri Rein Lang joutuivat skandaalin vuoksi eroamaan. Kenderin viaksi luettiin muiden kirjoittajien halveksiminen, ministeri Langin katsottiin pyrkineen rajoittamaan sananvapautta. Blogissa joulukuussa 2014 julkaistun teoksen Untitled 12 vuoksi häntä vastaan nostettiin tammikuussa 2016 Virossa syyte lapsipornon tuottamisesta ja levityksestä. Kender sai toukokuussa 2017 vapauttavan päätöksen. Harjun käräjäoikeuden mukaan teos on taiteellinen, ei pedofiilinen. Syyttäjä aikoo viedä jutun seuraavaan oikeusasteeseen. ==Teokset== * Iseseisvuspäev (1998) * Yuppiejumal (1999) * Ebanormaalne (2000) * Läbi rahulike silmade (2001) * Check Out (2001) * Pangapettus (2002) * Kuidas saada isaks (2003) * Raha (2002) (Rain Lõhmusn kanssa) * Comeback (2010) * Kaurita (2014) ===Suomennetut teokset=== * Itsenäisyyspäivä eli Lätinää ajasta, kun Virossa ei vielä tingattu rajasta (Iseseisvuspäev), suomentanut Hannu Oittinen. WSOY, 2001 ISBN 951-0-26192-0 ==Lähteet== Luokka:Virolaiset kirjailijat Luokka:Vuonna 1971 syntyneet Luokka:Elävät henkilöt
Kuolon kihlattu

Kuolon kihlattu (myös Kuolemalle kihlattu, Kuolon morsian, Kuoleman morsian; ) on vuonna 1915 valmistunut italialainen mykkäelokuva. Emilio Ghionen ohjaaman intohimodraaman pääosaa esittää oopperalaulaja Lina Cavalieri. ==Juoni== Musiikin opiskelija Elyane matkustaa Roomaan, jossa hän rakastuu taidemaalari Pierreen. Elyanea tavoittelee myös herttua Alberto, joka sokaisee tytön yhteiskunnallisella asemallaan. He pakenevat Pariisin seurapiirielämään, mutta pian käy ilmi, ettei herttua aiokaan mennä naimisiin. Elyanesta taulun maalannut Pierre haavoittuu kaksintaistelussa Alberton kanssa ja tyttö hoitaa hänet terveeksi. Pierre pakenee menneisyyden haamuja, mutta entinen rakkaus ei jätä häntä rauhaan. Elyane seuraa Pierreä Roomaan, jossa hän tekee itsemurhan ollakseen ikuisesti rakastettunsa kihlattu. ==Näyttelijät== ==Tuotanto ja vastaanotto== Tiber Filmin tuottama Kuolon kihlattu oli kuuluisan laulajan ja ”maailman kauneimmaksi naiseksi” mainitun Lina Cavalierin ensimmäinen Italiassa tekemä elokuva. Miespääosaa esittää Cavalierin aviomies, ranskalainen tenori Lucien Muratore. Kuolon kihlattu on yksi 1910-luvun lukuisista diivaelokuvista. Juoneltaan tavanomaisena sen vetovoima perustui mahdollisuuteen nähdä kuuluisa oopperalaulaja ja samalla vilaus hänen elämäntavastaan. Elokuva oli suuri yleisömenestys ja se sai Italiassa pääosin myönteisiä arvosteluja. Yhdysvaltalaiset kriitikot pitivät elokuvan juonta typeränä ja suhtautuivat huvittuneesti varsinkin Muratoren näyttelijänsuoritukseen. Elokuvaa esitettiin Suomessa syksyllä 1916. Lehtimainoksen mukaan Kuolon kihlattu oli ”kieltämättä paraimpia filminäytelmiä, mitä on pitkään aikaan nähty”. Erityistä huomiota kiinnitettiin elokuvassa nähtävään Cavalierin huvilaan, yli kaksi miljoonaa markkaa maksaneisiin helmiin, neljännesmiljoonan arvoisiin chinchillaturkiksiin ja vuoden 1916 naismuotia edustaviin Paquinin pukuihin. ==Restaurointi== Elokuvan 1537 metrin alkuperäispituudesta on säilynyt 345 metrin pahoin vahingoittunut espanjankielinen katkelma, joka on restauroitu Valencian ja Bolognan elokuva-arkistojen yhteistyönä. Katkelma on nähtävissä Bolognan elokuva-arkiston sivustolla. ==Lähteet== ==Aiheesta muualla== * Luokka:Italialaiset mykkäelokuvat Luokka:Vuoden 1915 italialaiset elokuvat
FK Sūduva

Futbolo Klubas Sūduva on jalkapalloseura Marijampolėn kaupungista. Seura pelaa Liettuan korkeimmalla sarjatasolla A Lygassa. == Saavutukset == Seura on voittanut Liettuan mestaruuden kuudesti: 2017, 2018 ja 2019.http://www.rsssf.com/tablesl/litochamp.html Liettuan cupin eli LFF taurėn seura on voittanut kolmesti: 2006, 2009 ja 2019.http://www.rsssf.com/tablesl/litocuphist.html Liettuan Supercupin Sūduva on voittanut neljästi: 2009, 2018, 2019 ja 2022.http://www.rsssf.com/tablesl/litosupcuphist.html == Kausi == Kausi Sarjataso Liiga Paikka Linkki 2000 3. Antra lyga (Pietūs) 1. http://almis.sritis.lt/ltu00lyga2s.html 2001 2. Pirma lyga 2. http://www.rsssf.com/tablesl/lito01.html#1lyga 2002 1. A lyga 6. http://www.rsssf.com/tablesl/lito02.html#1lyga 2003 1. A lyga 6. http://www.rsssf.com/tablesl/lito03.html#1lyga 2004 1. A lyga 7. http://www.rsssf.com/tablesl/lito04.html#1lyga 2005 1. A lyga 3. http://www.rsssf.com/tablesl/lito05.html#1lyga 2006 1. A lyga 5. http://www.rsssf.com/tablesl/lito06.html#1lyga 2007 1. A lyga 2. http://www.rsssf.com/tablesl/lito07.html#1lyga 2008 1. A lyga 4. http://www.rsssf.com/tablesl/lito08.html#1lyga 2009 1. A lyga 3. http://www.rsssf.com/tablesl/lito09.html#1lyga 2010 1. A lyga 2. http://www.rsssf.com/tablesl/lito2010.html#alyga 2011 1. A lyga 3. http://www.rsssf.com/tablesl/lito2011.html#alyga 2012 1. A lyga 3. http://www.rsssf.com/tablesl/lito2012.html#alyga 2013 1. A lyga 4. http://www.rsssf.com/tablesl/lito2013.html#alyga 2014 1. A lyga 5. http://www.rsssf.com/tablesl/lito2014.html#alyga 2015 1. A lyga 4. http://www.rsssf.com/tablesl/lito2015.html#alyga 2016 1. A lyga 3. http://www.rsssf.com/tablesl/lito2016.html#alyga 2017 1. A lyga 1. http://www.rsssf.com/tablesl/lito2017.html#alyga 2018 1. A lyga 1. http://www.rsssf.com/tablesl/lito2018.html#alyga 2019 1. A lyga 1. http://www.rsssf.com/tablesl/lito2019.html#alyga 2020 1. A lyga 2. http://www.rsssf.com/tablesl/lito2020.html#alyga 2021 1. A lyga 2. http://www.rsssf.com/tablesl/lito2021.html#alyga 2022 1. A lyga 6. http://www.rsssf.com/tablesl/lito2022.html#alyga 2023 1. A lyga 7. http://www.rsssf.com/tablesl/lito2023.html#alyga 2024 1. A lyga 9. http://www.rsssf.com/tablesl/lito2024.html#alyga == Edustusjoukkue 2024 == Päivitetty 11. 11. 2024.https://alyga.lt/komanda/suduva |----- ! colspan="9" bgcolor="#B0D3FB" align="left" | |----- bgcolor="#DFEDFD" (c) |----- ! colspan="9" bgcolor="#B0D3FB" align="left" | |----- bgcolor="#DFEDFD" |----- ! colspan="9" bgcolor="#B0D3FB" align="left" | |----- bgcolor="#DFEDFD" == Kenttä == * Marijampolės futbolo arena (2008) – kapasiteetti 6 250. thumb|center|500px|Marijampolės futbolo arena ==Lähteet== == Aiheesta muualla == * fksuduva.lt/ * Facebook * A lyga alyga.lt * soccerway Sūduva
Etsintä

Etsintä on toimintaa, jossa pyritään löytämään kadonnut henkilö tai kadonneita henkilöitä. Ympäristöstä tai kohteesta riippuen on kehittynyt erilaisia etsintätapoja. Suomessa etsintöjä järjestää pääasiallisesti poliisilaitos, joka voi käyttää apunaan Vapaaehtoista pelastuspalvelua, rajavartiolaitosta sekä Suomen Meripelastusseuraa. Suomessa poliisi voi määrätä kenet tahansa 18 vuotta täyttäneen, enintään 54-vuotiaan, poliisilain perusteella auttamaan korvausta vastaan etsinnössä.http://www.poliisi.fi/jarjestys/kadonneen_etsintahttp://www.poliisi.fi/instancedata/prime_product_julkaisu/intermin/embeds/poliisiwwwstructure/14775_Kadonneen_henkilon_etsinta_Ohje_29.11.2013.pdf Vapaaehtoisen pelastuspalvelun etsintätapoihin kuuluvat muun muassa harvaharavointi, kuulotuntumaharavointi, näkötuntumaharavointi, reittiharavointi, partioetsintähttp://www.lehtiluukku.fi/pub?id=65651 ja MSO- etsintä etsittävän henkilön taipumusten arvioimisen perusteella. Tavanomaisen maalla tapahtuvan etsinnän lisäksi harjoitetaan muun muassa vesistöetsintää, lentoetsintää sekä vedenalaista etsintää.http://yhdistykset- akaa.fi/vapepa/tekstit/ryhman_ilmoittautumiskortti_pdf.pdf ==Lähteet== Luokka:Palo- ja pelastustoimi
Taito Etelä-Pohjanmaa

Taito Etelä-Pohjanmaa ry on alueellaan keskeinen käsityökulttuurin, -taidon ja – elinkeinopalvelujen tuottaja sekä käsityötaiteen perusopetuksen järjestäjä. Yhdistys on toiminut vuodesta 1907 saakka. Sen toiminta-alueena ovat Etelä- Pohjanmaa ja Pohjanmaan maakunnan suomenkielinen alue. Yhdistyksen päätoimipaikka on Seinäjoella Kaarakan talossa. Yhdistys on osa Käsi- ja taideteollisuusliitto Taito ry:tä ja yhdistyksen liiketoiminnasta vastaa Rustoopuori Oy. == Vuosilukuja == 1907 Taito Etelä-Pohjanmaa ry perustettiin Etelä-Pohjanmaan Kotiteollisuus ry:n nimisenä 1911 Palkattiin yhdistykselle ensimmäinen työntekijä ja perustettiin kiertäviä mies- ja naiskäsityökouluja maakuntaan 1913 Käsi- ja taideteollisuusliitto 1951 Ensimmäinen kotiteollisuusyhdistyksen pysyvä neuvonta-, kurssi- ja näyttelytila Seinäjoelle 1970 Laajennettiin toimintaa maakunnassa 1989 Ensimmäiset lasten käsityökoulut (Etelä-Pohjanmaan kty ja Nylands hantverk rf) 1997 Yrittäjille suunnattu verkkopalvelu Taitoverkko 2017 Taito Etelä-Pohjanmaa ry:n 110-vuotis juhlavuosi == Lähteet == == Aiheesta muualla == * Taito Etelä-Pohjanmaan kotisivut * Käsi- ja taideteollisuusliiton kotisivut Luokka:Käsityöt Luokka:Etelä-Pohjanmaan kulttuuri
Sciurus meridionalis

Sciurus meridionalis on puissa elävä tuuheahäntäinen jyrsijälaji, jota esiintyy Calabriassa Etelä-Italiassa. Sitä pidettiin aiemmin tavallisen oravan (Sciurus vulgaris) alalajina. == Luokittelu == Eräs italialainen tutkijaryhmä on geneettisesti, muun muassa DNA-tutkimusten perusteella, varmentanut sen, että entistä tavallisen oravan alalajia Sciurus vulgaris meridionalis tulisi pitää erillisenä lajinaan. Kuitenkaan muun muassa Catalogue of Life ei vielä vuonna 2017 ole ottanut asiaan kantaa. == Ulkonäkö ja koko == Sciurus meridionalis on suurikokoinen orava, noin 35 prosenttia tavallista oravaa suurempi. Se eroaa siitä myös väritykseltään, selkäpuoli vaihtelee tummanruskeasta mustaan ja alapuoli on kirkkaan valkoinen. Kesällä pään, erityisesti korvien tausta, ja selän turkki on hieman vaaleampi. Koiras painaa 365–475 grammaa ja naaras 395–500 grammaa. Painoa lukuun ottamatta sukupuolten ei ole havaittu eroavan toisistaan. == Levinneisyys ja elinympäristö == Sciurus meridionalista tavataan Calabriassa Etelä-Italiassa, etenkin Apeniinien vuoristoista, kuten Pollinosta, Silasta ja Aspromontesta. Sen elinympäristö ei poikkea tavallisesta oravasta muuten kuin että se on sitoutunut vuoristoseutuihin. == Lähteet == Luokka:Oravat
Heininen

Heininen on muun muassa seuraavien henkilöiden sukunimi: * Eeva-Maria Heininen (s. 2003), salibandyn pelaaja * Kaarlo Heininen (ent. Wallenström, 1853–1926), kansanedustaja * Lassi Heininen, arktisen alueen, geopolitiikan ja ilmastonmuutoksen tutkija ja professori * Minnie Heininen (s. 2001), salibandymaalivahti * Paavo Heininen (1938–2022), säveltäjä, pianisti ja professori * Ruusu Heininen (1876–1962), opettaja ja lastenkirjailija * Simo Heininen (s. 1943), historioitsija.
Grischa Prömel

Grischa Prömel (s. 9. tammikuuta 1995 Stuttgart, Saksa) on saksalainen jalkapalloilija. Pelipaikaltaan hän on puolustava keskikenttäpelaaja. Prömel edustaa Bundesliigassa pelaavaa ja jo hänen nuoremmilta vuosiltaan tuttua TSG 1899 Hoffenheimia, johon hän siirtyi kesällä 2022. Sitä ennen hän edusti viisi kautta 1. FC Union Berliniä, johon hän siirtyi vuonna 2017 joukkueen pelatessa vielä 2. Bundesliigassa. Hän on edustanut 2. Bundesliigassa myös Karlsruhea. Prömel pelasi alle 20-vuotiaiden MM-kilpailuissa 2015. Hän saavutti hopeaa Rio de Janeiron olympialaisissa 2016. == Lähteet == Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1995 syntyneet Luokka:Elävät henkilöt
Interplanetary

Interplanetary on suomalaisen Team Jolly Rogerin kehittämä strategiapeli. Pelin on julkaissut Team 17 vuonna Windows-alustalle. Peli on julkaistu Steam- palvelussa digitaalisena latauksena. Pelin kehitys alkoi vuonna 2013 ja oli saatavilla early access -julkaisuna ennen lopullista julkaisua. Peli ottaa huomioon painovoiman vaikutuksen avaruudessa käytävissä taisteluissa. == Vastaanotto == Softpedia on antanut pelille arvosanan 7.5/10 arvostelussaan. == Lähteet == == Aiheesta muualla == * Pelin kotisivut * Kehittäjän kotisivut Luokka:Vuoden 2015 videopelit Luokka:Suomessa kehitetyt videopelit
Kenneth Lane

Kenneth Ralph ”Ken” Lane (16. elokuuta 1923 Toronto, Kanadan dominio, Brittiläinen imperiumi – 22. tammikuuta 2010 Toronto) oli kanadalainen ratameloja ja olympiamitalisti. Lane voitti kanadalaiskaksikoiden 10 000 metrin matkalla olympiahopeaa Helsingissä 1952. Lanen Norman-veli oli myös ratamelonnan olympiamitalisti.Olympics at Sports-Reference.com Lane kuoli leukemiaan Torontossa 86-vuotiaana 22. tammikuuta 2010.http://v1.theglobeandmail.com/servlet/story/Deaths.20100126.93220877/BDAStory/BDA/deaths == Lähteet == * Ken Lane Bio, Stats, and Results Olympics at Sports- Reference.com === Viitteet === Luokka:Kanadalaiset olympiamitalistit Luokka:Kanadalaiset melojat Luokka:Vuonna 1923 syntyneet Luokka:Vuonna 2010 kuolleet
Donald Hawgood

Donald Trevor ”Don” Hawgood (20. maaliskuuta 1917 – 8. heinäkuuta 2010 Toronto) oli kanadalainen ratameloja ja olympiamitalisti. Hawgood voitti Kenneth Lanen parina kanadalaiskaksikoiden 10 000 metrin matkalla olympiahopeaa Helsingissä 1952.Olympics at Sports-Reference.com Hawgood kuoli Torontossa 93-vuotiaana 8. heinäkuuta 2010.http://www.legacy.com/obituaries/thestar/obituary.aspx?n=donald-t- hawgood&pid;=143986016 == Lähteet == * Don Hawgood Bio, Stats, and Results Olympics at Sports-Reference.com === Viitteet === Luokka:Kanadalaiset olympiamitalistit Luokka:Kanadalaiset melojat Luokka:Vuonna 1917 syntyneet Luokka:Vuonna 2010 kuolleet
Gérard Gratton

Joseph Aimé Gèrald ”Gerry” Gratton (29. elokuuta 1927 Montréal, Kanadan dominio, Brittiläinen imperiumi – 28. heinäkuuta 1963 Montréal) oli kanadalainen painonnostaja ja olympiamitalisti. Gratton saavutti 75 kilogramman painoluokassa olympiahopeaa Helsingissä 1952 ollen maansa ensimmäinen painonnoston olympiamitalisti. Lontoon kesäolympialaisissa 1948 hän sijoittui viidenneksi.Olympics at Sports-Reference.com == Lähteet == * Gerry Gratton Bio, Stats, and Results Olympics at Sports-Reference.com === Viitteet === Luokka:Kanadalaiset olympiamitalistit Luokka:Kanadalaiset painonnostajat Luokka:Vuonna 1927 syntyneet Luokka:Vuonna 1963 kuolleet
Anderson Peters

Anderson Peters (s. 21. lokakuuta 1997) on grenadalainen keihäänheiton kaksinkertainen maailmanmestari ja olympiamitalisti. Petersin henkilökohtainen ennätys on Timanttiliigan osakilpailussa Dohassa 13. toukokuuta 2022 heitetty 93,07 metriä. Peters sai hopeaa alle 20-vuotiaiden Pan-Amerikan- mestaruuskilpailuissa 2015. Bydgoszczissa järjestetyissä yleisurheilun alle 20-vuotiaiden maailmanmestaruuskilpailuissa 2016 Peters saavutti keihäässä pronssimitalin tuloksella 79,65 metriä, joka oli silloinen keihäänheiton Grenadan ennätys aikuisten sarjassa. Vuonna 2017 hän jätti kotisaarensa aloittaakseen yliopisto-opinnot täyden stipendin turvin Mississippi State University -opinahjossa Yhdysvalloissa. Hän karsiutui loppukilpailusta Lontoon MM-kilpailuissa 2017. Gold Coastin Kansainyhteisön kisoissa 2018 hän sai pronssia tuloksella 82,20. Liman Pan-Amerikan kisoissa 2019 hän voitti kultaa kisaennätyksellä ja silloisella Grenadan ennätyksellä 87,31 m. Dohan MM- kilpailuissa 2019 Peters voitti kultaa tuloksella 86,89.Kauden kärkimiehen Kirtin MM-finaalille hirvittävä loppu: jäi makaamaan viidennen heiton jälkeen viivalle olkapäätään pidellen – vietiin paareilla pois Vuodelle 2021 siirretyissä Tokion olympialaisissa hän karsiutui loppukilpailusta. Eugenen MM-kilpailuissa 2022 hän voitti kultaa tuloksella 90,54. Saman vuoden Birminghamin Kansainyhteisön kisoissa hän saavutti hopeaa tuloksella 88,64. Budapestin MM-kilpailuissa 2023 Peters jäi karsintaan. Pariisin olympialaisissa 2024 hän saavutti pronssia tuloksella 88,54. == Tilastoja == === Parhaat tulokset=== :10 parhaan tuloksen keskiarvo 89,89 (päivitetty 2.10.2024) *93,07 (1) Doha 13.5.2022 *90,75 (1) Hengelo 6.6.2022 *90,61 (1) Lausanne 22.8.2024 *90,54 (1) Eugene 23.7.2022 *90,31 (1) Tukholma 30.6.2022 *89,91 (1q) Eugene 21.7.2022 *88,64 (2) Birmingham 7.8.2022 *88,63 (2q) Pariisi 6.8.2024 *88,54 (3) Pariisi 8.8.2024 *87,88 (1) Ostrava 31.5.2022 === Kausien parhaat === *2013 61,44 Medellín 24.8. *2014 - *2015 74,20 Port-of- Spain 28.6. *2016 79,65 Bydgoszcz 23.7. *2017 84,81 St. George's 2.7. *2018 82,82 Eugene 6.6. *2019 87,31 Lima 10.8. *2020 80,50 St. George's 1.8. *2021 85,98 Pariisi 28.8. *2022 93,07 Doha 13.5. *2023 85,88 Doha 5.5. *2024 90,61 Lausanne 22.8. == Lähteet == Luokka:Grenadalaiset yleisurheilijat Luokka:Grenadalaiset olympiamitalistit Luokka:Vuonna 1997 syntyneet Luokka:Elävät henkilöt
Giro Rosa 2017

Giro Rosa 2017 (naisten Italian ympäriajo) oli järjestyksessään 28. Giro Rosa. Se alkoi Aquileiasta 30. kesäkuuta ja päättyi Torre del Grecoon 9. heinäkuuta. == Joukkueet == == Etapit == == Kokonaistilanne == ==Lähteet== ==Aiheesta muualla== Luokka:Pyöräilykausi 2017 Luokka:Giro Donne
Polkunahkajäkälä

Polkunahkajäkälä (Peltigera degenii) on nahkajäkälien sukuun kuuluva jäkälä. Yläpinta on kuivana sinertävänharmaa. Alapinnan suonet ovat kapeita ja niukkahaaraisia. Liuskat ovat noin 0,5–1 senttimetriä leveitä. Jäkälä kasvaa sammalien joukossa ja erittäin usein polkujen vierellä. Polkunahkajäkälältä jäkäläaineet eli sekundaariset aineenvaihduntatuotteet puuttuvat. == Lähteet == == Aiheesta muualla == * Laji.fi: Polkunahkajäkälä (Peltigera degenii) * Luopioisten kasvisto: Polkunahkajäkälä (Peltigera degenii) * UniProt: Taxonomy - Peltigera degenii * Global Biodiversity Information Facility (GBIF): Peltigera degenii * Consortium of Lichen Herbaria: Peltigera degenii * Italic 7.0, The Information System on Italian Lichens: Peltigera degenii Luokka:Nahkajäkälät
Viraali (elokuva)

Viraali on vuonna 2017 ensi-iltansa saanut suomalainen episodielokuva ja rikosdraama. Elokuvan on ohjannut Thomas Laine ja sen päärooleissa nähdään Frans Isotalo, Saga Sarkola, Vili "Wil" Korteniemi, Anne Polvi, Mika Melender ja Visa Sarparanta. Muissa rooleissa nähdään muun muassa Karri "Paleface" Miettinen ja Roope Salminen. Viraali sai maailmanensi-iltansa Sodankylän elokuvajuhlilla 15. kesäkuuta 2017, jossa sille myönnettiin myös uusintaesitys 18. kesäkuuta 2017. Suomen teatteri-ensi-ilta oli 30. kesäkuuta 2017. Viraali käsittelee temaattisesti elämää viraalina ilmiönä sen lisäksi, että elokuvassa fokuksessa ovat internetin kautta leviävät viraali-ilmiöt. Helsingin kaupunki on myös näkyvässä osassa elokuvaa. __NOTOC__ == Juoni == Elokuvan tarina koostuu neljästä episodista, jotka nivoutuvat yhteen bitcoin-ryöstön seurauksena. Nuori Janne haaveilee rap-urasta, mutta joutuu kohtaamaan uran alkuvaiheen haasteet. Samaan aikaan poliisi rakastuu muusikkoon, jolla puolestaan on lupaava kansainvälinen ura edessään. Kodinelektroniikkaliikkeessä työskentelevä Mika päätyy rikollisille teille, kun huomaa nykytekniikan tarjoamat uudet mahdollisuudet. Syöpäpotilas Maarit ja pankkiirina työskentelevä Harry tapaavat kymmenen vuotta avioliittonsa päättymisen jälkeen. ==Arvosteluja== Helsingin Sanomat Matti Koskinen Hufvudstadsbladet Krister Uggeldahl Aamulehti Kari Salminen Keskisuomalainen Jarmo Valkola Film-O-Holic Juha Rosenqvist Episodi Milla Olkkonen ==Lähteet== == Aiheesta muualla == * Aamulehti 26.6.2017. * Helsingin Sanomat 15.6.2017. * Episodi 20.6.2017. * Elokuvatutkija Antti Alasen blogikirjoitus 15.6.2017. * Länsiväylä 12.6.2017. * Keski-Uusimaa 8.6.2017 * Hufvudstadsbladet 30.6.2017 * Turun Sanomat 28.6.2017. * Etelä- Suomen Sanomat 6.8.2017. * Viraali Facebookissa * Viraali Internet Movie Databasessa (IMDb.com) * Viraali elokuvan viralliset kotisivut Luokka:Vuoden 2017 suomalaiset elokuvat Luokka:Episodielokuvat Luokka:Suomalaiset rikoselokuvat
Ristiniemen linnake

Viipurinlahden suulla Säkkijärvellä sijainnut Ristiniemen linnake oli yksi Suomen rannikkotykistön linnakkeista talvisodassa. == Linnake == Linnakkeeseen kuului järeä rannikkotykistöpatteri kahdella 305/52 O -tykillä, raskas ilmatorjuntapatteri neljällä 76 ItK -tykillä, tulenjohtotorni, vajaan komppanian vahvuinen suoja-osasto, sekä linnakkeen viesti-, merivalvonta- ja huolto-osat. Linnakkeen rakentamisen periaatepäätös tehtiin 1931, itse rakentaminen aloitettiin keväällä 1936, ja patteri saatiin valmiiksi vuoden 1939 lopussa. Linnakkeen tykit tuotiin Örön linnakkeesta, missä tykkejä oli ollut aikaisemmin neljä. ==Talvisota== Sodan alusta alkaen linnaketta vastaan hyökättiin ilmasta lähes päivittäin. Mannerheim-linjan murruttua Summassa helmikuun 11. päivä suomalaiset perääntyivät myös etelämpänä Koiviston lohkolta, ja näin myös Viipurinlahti ja Ristiniemi muuttuivat sotatoimialueeksi. Tämän jälkeen Ristiniemi joutui tiedustelupartioiden ja kerran myös joukkueen vahvuisen osaston kohteeksi. Kaikki tiedusteluosastot tuhottiin jäälle rannan läheisyyteen. Järeä patteristo aloitti tulitoimintansa 20. helmikuuta Koiviston kauppalan satamaa vastaan. Samana päivänä 2. tykki Kiviharju halkesi ammunnassa käyttökelvottomaksi. Järeä patteri jatkoi tästä eteenpäin toimintaansa vain 1. tykillään Kalliolla. 29\. helmikuuta — 2. maaliskuuta välisenä aikana Ristiniemi tuki Tuppuran linnaketta. Tuppuran linnake menetettiin 2. maaliskuuta, ja sen miehistö murtautui saartorenkaan läpi Viipurinlahden yli. ==Nykytila== Linnakkeelle kulkee huonokuntoinen hiekkatie, joka on kuitenkin ajokuntoinen. 1. tykki Kallio löytyy aivan tien vierestä metsän peitosta, ja 2. tykki Kiviharju löytyy noin puoli kilometriä tiestä 1. tykistä pohjoiseen. Tulenjohtotorni on kilometrin 1. tykistä etelään. Tulejohtotorni on räjäytetty, mutta vain yläosan seinät ovat pudonneet ja tornin alaosa, noin viisi metriä korkea, on edelleen pystyssä. Alueen kivillä vahvistetut juoksuhaudat ovat edelleen hyvässä kunnossa. 1. tykin bunkkeri on pääosin pystyssä, vaikka se yritettiin räjäyttää. Toinen ammusvarasto on täynnä betonilohkareita, jotka ovat pudonneet katosta, mutta toinen on lähes ehjä. Niemen kärjessä on Neuvostoliiton aikana käytössä ollut merivalvonta-asema, joka ei ole enää käytössä. == Lähteet == *Lauri Pohjanvirta. Suomen rannikkotykistön historia. Rannikkotykistön Perinneyhdistys ry 2014. 9 sivua. Saatavilla: PDF *Rannikonpuolustaja 1/1990, s. 5–7. Saatavilla: PDF *Yrjö Pohjanvirta. Järeä rannikkotykistömme. 24 sivua. Saatavilla: PDF Luokka:Säkkijärvi Luokka:Suomen rannikkolinnakkeet
Louhunahkajäkälä

Louhunahkajäkälä (Peltigera elisabethae) on nahkajäkälien sukuun kuuluva jäkälä. Yläpinta on harmaanruskea ja sileä. Alapinta on suoneton ja keskeltä tumma. Liuskat ovat noin 0,5–2 senttimetriä leveitä. Jäkälä kasvaa kalkkikallioden sammalikoissa, varsinkin järvien rannoilla. Louhunahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten zeoriinia (C30H52O2). Louhunahkajäkälä on erittäin uhanalainen. == Lähteet == == Aiheesta muualla == * Laji.fi: Louhunahkajäkälä (Peltigera elisabethae) * ITIS: Peltigera elisabethae * UniProt: Taxonomy - Peltigera elisabethae * Global Biodiversity Information Facility (GBIF): Peltigera elisabethae * Consortium of Lichen Herbaria: Peltigera elisabethae * Italic 7.0, The Information System on Italian Lichens: Peltigera elisabethae * PheroBase: Semiochemicals of Peltigera elisabethae, the Concentric pelt lichen Luokka:Nahkajäkälät Luokka:Suomessa uhanalaiset lajit
Jauhenahkajäkälä

Jauhenahkajäkälä (Peltigera extenuata) on nahkajäkälien sukuun kuuluva jäkälä. Yläpinta on harmaanrusehtava ja huopakarvainen. Alapinta on epäselvästi vaaleasuoninen. Liuskat ovat noin 1–1,5 senttimetriä leveitä. Jäkälä kasvaa sammaleilla, paljaalla maalla ja kallioilla. Jauhenahkajäkälä on yleinen koko Suomessa. Jauhenahkajäkälän jäkäläaineena eli sekundaarisena aineenvaihduntatuotteena esiintyy runsaasti metyyligyroforaattia (C25H22O10) ja gyroforahappoa (C24H20O10). == Lähteet == == Aiheesta muualla == * Laji.fi: Jauhenahkajäkälä (Peltigera extenuata) * Luopioisten kasvisto: Jauhenahkajäkälä (Peltigera extenuata) * UniProt: Taxonomy - Peltigera extenuata * Global Biodiversity Information Facility (GBIF): Peltigera extenuata * Consortium of Lichen Herbaria: Peltigera extenuata * Italic 7.0, The Information System on Italian Lichens: Peltigera extenuata Luokka:Nahkajäkälät
Turjannahkajäkälä

Turjannahkajäkälä (Peltigera frippii) on nahkajäkälien sukuun kuuluva jäkälä. Sen yläpinta on harmaanruskea ja sileä. Alapinta on keskeltä tummuva, suonet ovat rinnakkaisia tai viuhkamaisia. Liuskat ovat noin senttimetrin levyisiä. Jäkälä kasvaa sammaleilla, hiekka- ja humusmailla, varpukankailla ja jokienpegermillä. Turjannahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10) ja triterpenoideja, kuten zeoriinia (C30H52O2). == Lähteet == == Aiheesta muualla == * Laji.fi: Turjannahkajäkälä (Peltigera frippii) * UniProt: Taxonomy - Peltigera frippii * Global Biodiversity Information Facility (GBIF): Peltigera frippii * Consortium of Lichen Herbaria: Peltigera frippii Luokka:Nahkajäkälät
Magnus Kirt

Magnus Kirt (s. 10. huhtikuuta 1990) on virolainen keihäänheittäjä. Kirtin henkilökohtainen ennätys on Kuortaneella 22. kesäkuuta 2019 heitetty 90,61 metriä, joka on myös Viron ennätys. Yleisurheilun Euroopan- mestaruuskilpailuissa 2014 Kirt jäi karsintaan tuloksella 74,33. Seuraavana vuonna hän osallistui Pekingin maailmanmestaruuskilpailuihin. Siellä hän heitti karsinnassa parhaalla yrityksellään 78,84 metriä eikä edennyt loppukilpailuun. Myös Euroopan-mestaruuskilpailuissa 2016 Kirt jäi karsintaan heitettyään tuloksen 74,64 metriä. Rion kesäolympialaisissa 2016 hän heitti karsintakilpailussa tuloksen 79,33 metriä eikä selviytynyt finaaliin. Vuonna 2017 yleisurheilun joukkueiden EM-kilpailuiden Ykkösliigassa Kirt sijoittui keihäänheitossa toiseksi tuloksella 83,60 metriä. Kilpailu heitettiin 25. kesäkuuta Vaasassa. Orimattilan Tähtikisoissa 29. heinäkuuta 2017 hän voitti miesten keihäänheiton kenttäennätyksellä 86,06 metriä. Lontoon MM-kilpailuissa 2017 hän heitti karsinnassa tuloksen 83,86 selviytyen loppukilpailuun. Siinä hän sijoittui 11:nneksi tuloksella 80,48. Berliinin 2018 EM-kilpailuissa Kirt voitti pronssia tuloksella 85,96 m.Keihään saksalainen ykkösmies joutui pettymään EM-kisoissa – Antti Ruuskanen jäi kauas kärjestä Dohan MM- kilpailuissa 2019 Kirt saavutti hopeaa tuloksella 86,21. MM-kisojen loppukilpailussa hän loukkasi vasemman olkapäänsä ja hänet kuljetettiin paareilla hoidettavaksi viidennen heittonsa jälkeen.Kauden kärkimiehen Kirtin MM-finaalille hirvittävä loppu: jäi makaamaan viidennen heiton jälkeen viivalle olkapäätään pidellen – vietiin paareilla pois Kirtin heittokäden olkapää lähti pois kuopastaan, mutta saatiin melko nopeasti vedettyä takaisin paikoilleen. == Parhaat tulokset == * 90,61 (1) Kuortane 22.6.2019 * 90,34 (1) Ostrava 20.6.2019 * 89,75 (1) Rabat 13.7.2018 * 89,33 (1) Vantaa 25.5.2019 * 89,13 (1) Zürich 29.8.2019 * 88,91 (2) Minsk 10.9.2019 * 88,73 (1) Turku 5.6.2018 * 88,45 (1) Tartu 3.6.2018 * 88,43 (1) Kohila 7.9.2018 * 88,36 (2q) Doha 5.10.2019 == Lähteet == Luokka:Virolaiset keihäänheittäjät Luokka:Vuonna 1990 syntyneet Luokka:Elävät henkilöt
Nappinahkajäkälä

Nappinahkajäkälä (Peltigera horizontalis) on nahkajäkälien sukuun kuuluva jäkälä. Yläpinta on siniharmaanrusehtava ja kiiltävä. Alapinta on valkea, keskeltä tummuva. Suonet eivät ole koholla, mutta erottuvat verkkomaisina. Liuskat ovat noin 1–1,5 senttimetrin levyisiä. Kasvustot ovat noin 10–20 senttimetriä leveitä, mutta joskus vielä laajemmiksi yhtyviä. Jäkälä kasvaa ravinteikkaiden kallioiden sammaleisilla seinämillä, joskus myös vanhojen lehtipuiden tyvillä. Nappinahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten zeoriinia (C30H52O2). == Lähteet == == Aiheesta muualla == * Laji.fi: Nappinahkajäkälä (Peltigera horizontalis) * Luopioisten kasvisto: Nappinahkajäkälä (Peltigera horizontalis) * UniProt: Taxonomy - Peltigera horizontalis * Global Biodiversity Information Facility (GBIF): Peltigera horizontalis * Consortium of Lichen Herbaria: Peltigera horizontalis * Italic 7.0, The Information System on Italian Lichens: Peltigera horizontalis * PheroBase: Semiochemicals of Peltigera horizontalis, the Horizontal felt lichen Luokka:Nahkajäkälät
Konstantin Lebedev

Konstantin Vasiljevitš Lebedev (, (8. marraskuuta 1918 Saratovin alue, Neuvosto-Venäjä – 6. toukokuuta 2006) oli Viron kommunistisen puolueen toinen sihteeri vuosina 1971–1982. Kansallisuudeltaan hän on venäläinen. Lebedev työskenteli nuoruudessaan vuosina 1936–1941 läntisessä Kazahstanissa opettajana. Vuonna 1941 hänestä tuli Neuvostoliiton kommunistisen puolueen (NKP) jäsen. Silloin hän siirtyi kazakstanilaisen Uralskin kaupungissa kommunistipuolueen johtotehtäviin, joissa hän toimi vuoteen 1949. Sen jälkeen hän siirtyi Moskovaan puoluekouluun, jossa hän oli vuoteen 1952. Sen jälkeen Lebedev toimi edelleen Moskovassa NKP:n johtotehtävissä aina vuoteen 1971. Näin Lebedev oli puhdas Neuvostoliiton nomenklatuuran edustaja. Vuonna 1971 NKP siirsi Lebedevin Neuvosto-Viroon paikallisen Viron kommunistisen puolueen toisen sihteerin eli paikallisen puolueen toiseksi vaikutusvaltaisimpaan virkaan ykköspaikan eli ensimmäisen sihteerin viran ollessa vielä pitkäaikaisella puoluejohtajalla Johannes Käbinillä. Tyypillisesti kakkosvirka oli NKP:n luottomiehen nimissä taaten suoran tiedonkulun NKP:n Moskovassa oleville puoluejohtajille. Lebedev edusti näin puhtaasti venäläistaustaista kommunistia, jolla ei ollut kansallisuus- eikä muitakaan siteitä Viroon, kuten edeltäjillään Leonid Lentsmanilla ja Artur Vaderilla, jotka olivat Venäjällä kasvaneita virolaisia. Lebedevin nimitys oli myös ilmentymä venäläistämisen vahvistumisesta Virossa. Keskusvallan otteen tiukentuessa Neuvosto-Virossa Lebedevin rooli tuli yhä tärkeämmäksi. Vuonna 1977 hän johti yritystä syrjäyttää kansallismieliseksi luokitellut Käbin ja ideologiasihteeri Vaino Väljas. Silloin Käbinin ja Väljasin syrjäyttäminen ei vielä onnistunut, mutta keväällä 1978 keskusvallan kannattajat Lebedevin ja Karl Vainon johdolla onnistuivat syrjäyttämään heidät. Vuonna 1982 Konstantin Lebedev palasi takaisin Moskovaan ja toimi aina vuoteen 1988 asti NKP:n kontrollikomitean jäsenenä. ==Lähteet== Luokka:NKP:n keskuskomitean jäsenet Luokka:Neuvostoliiton korkeimman neuvoston jäsenet Luokka:Viron kommunistisen puolueen keskuskomitean politbyroon jäsenet Luokka:Vuonna 1918 syntyneet Luokka:Vuonna 2006 kuolleet
Heikki Juvonen

Heikki Juvonen (10. elokuuta 1884 Kitee – 30. joulukuuta 1915 Kitee) oli suomalainen kuvanveistäjä, joka tunnetaan kotieläimiä esittävistä pienoisveistoksistaan. Kiteen Valkeavaaralta kotoisin ollut Juvonen loukkaantui vakavasti metsätöissä sattuneessa onnettomuudessa, jonka jälkeen hän aloitti kuvanveiston sairaala-aikanaan Sortavalassa. 1900-luvun ensimmäisen vuosikymmenen lopulla Juvonen suoritti opintoja Helsingissä Suomen Taideyhdistyksen piirustuskoulussa, mutta palasi jo pian takaisin Kiteelle ja perusti oman työpajan kotitaloonsa. Hän keskittyi muovailemaan pienoisveistoksia kotieläimistä, kuten lehmistä, sonneista ja hevosista. Niitä käytettiin myös opetusvälineinä esimerkiksi maatalouskouluissa. Tunnetuista hevosista Juvonen teki veistokset muun muassa Eino-Vakaasta ja Kirpusta. Erityisesti tunnettu on Juvonen vuonna 1915 muutamaa kuukautta ennen kuolemaansa tekemä Kirppu-patsas. Tilaaja oli Kirpun omistanut eläinlääkäri Ludvig Fabritius. == Lähteet == Luokka:Suomalaiset kuvanveistäjät Luokka:Vuonna 1884 syntyneet Luokka:Vuonna 1915 kuolleet
Aleksandr Kudrjavtsev

Aleksandr Ivanovitš Kudrjavtsev (, (s. 19. elokuuta 1928 Vologdan alue, Neuvostoliitto) oli Viron kommunistisen puolueen toinen sihteeri vuosina 1982–1985. Kansallisuudeltaan hän on venäläinen. Kudrjavtsev opiskeli vuosina 1945–1951 koneinsinööriksi. Sen jälkeen hän työskenteli Uljanovskissa tehtaan työnjohtajana. Vuonna 1954 hänestä tuli Neuvostoliiton kommunistisen puolueen (NKP) jäsen. Hän jatkoi työtään Uljanovskissa vuoteen 1960. Sen jälkeen hän siirtyi puolueen työntekijäksi Uljanovskissa. Vuodesta 1972 alkaen hän siirtyi Moskovaan NKP:n tehtäviin. Näin Kudrjavtsev oli puhdas Neuvostoliiton nomenklatuuran edustaja. Vuonna 1982 NKP siirsi Kudrjavtsevin Neuvosto-Viroon paikallisen Viron kommunistisen puolueen toisen sihteerin eli paikallisen puolueen toiseksi vaikutusvaltaisimpaan virkaan. Ykköspaikalla eli ensimmäisen sihteerin virassa oli tiukan keskusvallan ja venäläistämisen kannattaja Karl Vaino. Kudrjavtsev oli Vainon kanssa samalla keskusvaltaa tukevalla linjalla kuten edeltäjänsä puolueen toisena sihteerinä ollut Konstantin Lebedev. Vuonna 1985 Aleksandr Kudrjavtsev palasi takaisin Moskovaan puoluetehtäviin osastopäälliköksi. ==Lähteet== Luokka:Neuvostoliittolaiset kommunistit Luokka:Neuvostoliiton korkeimman neuvoston jäsenet Luokka:Viron kommunistisen puolueen keskuskomitean politbyroon jäsenet Luokka:Viron SNT:n korkeimman neuvoston jäsenet Luokka:Vuonna 1928 syntyneet Luokka:Elävät henkilöt
Lännennahkajäkälä

Lännennahkajäkälä (Peltigera hymenina) on nahkajäkälien sukuun kuuluva jäkälä. Yläpinta on siniharmaa, toisinaan ruskettuva ja laikullinen. Alapinta on kellanruskea. Suonet ovat leveitä ja matalia. Liuskat ovat noin 1–2 senttimetriä leveitä. Kasvustot ovat noin 20 senttimetriä leveitä, mutta kasvustojen liittyessä voivat muodostaa suuria peitteitä. Jäkälä kasvaa sammalikoissa, kallionseinämillä ja puiden tyvillä. Lännennahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten zeoriinia (C30H52O2), peltidaktyliinia (C32H54O3) ja dolikorritsiinia (C32H54O3). == Lähteet == == Aiheesta muualla == * Laji.fi: Lännennahkajäkälä (Peltigera hymenina) * UniProt: Taxonomy - Peltigera hymenina * Global Biodiversity Information Facility (GBIF): Peltigera hymenina * Consortium of Lichen Herbaria: Peltigera hymenina * Fungi of Great Britain and Ireland: Peltigera hymenina * Italic 7.0, The Information System on Italian Lichens: Peltigera hymenina Luokka:Nahkajäkälät
Vittel

Vittel on kunta Koillis-Ranskassa Vosgesin departementissa Grand Estin alueella. Se on vanha perinteinen kylpyläkaupunki. Kylpyläkeskusta on rakennettu 1800-luvun puolivälistä lähtien ja se kuuluu nykyään Ranskan historiallisiin monumentteihin. Kylpylän lähettyvillä on myös kasino. Kaupungissa on Nestlén omistama tehdas, jossa pullotetaan Vittel kivennäisvettä. Tour de France 2017 Vittelissä oli toisen maailmansodan aikana saksalaisten miehittäjien internointileiri, jonne siirrettiin Ranskassa asuvia brittejä ja yhdysvaltalaisia mutta jonne saksalaiset toivat myös juutalaisia ja josta heitä kuljetettiin edelleen Auschwitziin tuhoamisleirille.Vittel United States Holocaust Memorial Museum USHMM. Viitattu 15.3.2023 Tiedosto:Rathaus_9408.jpg|Kaupungintalo Tiedosto:Vittel_33.jpg|Kylpylän Grande galerie Tiedosto:Vittel_-_Ancien_casino_01.JPG|Kasino ==Lähteet== ==Aiheesta muualla== Luokka:Vosgesin kunnat
Andrian Mardare

Andrian Mardare (s. 20. kesäkuuta 1995) on moldovalainen keihäänheittäjä. Mardaren henkilökohtainen ennätys on Splitissä 8. toukokuuta 2021 heitetty 86,66 metriä. Tulos on myös keihäänheiton Moldovan ennätys. Eugenessa järjestetyissä yleisurheilun alle 20-vuotiaiden maailmanmestaruuskilpailuissa 2014 Mardare saavutti keihäänheitossa pronssimitalin tuloksella 72,81 metriä. Vuonna 2017 yleisurheilun joukkueiden EM-kilpailuiden Kakkosliigassa hän otti keihäässä lajivoiton tuloksella 83,93 metriä. Kilpailu heitettiin 25. kesäkuuta Tel Avivissa. Samalla Mardare paransi keihäänheiton Moldovan ennätystä neljännen kerran kauden 2017 aikana vuoden neljännessä kilpailussaan. Mardare saavutti Bydgoszczin alle 23-vuotiaiden EM-kilpailuissa 2017 pronssia tuloksella 78,76. Lontoon MM-kilpailuissa hän karsiutui loppukilpailusta. Berliinin EM-kisoissa 2018 hänen sijoituksensa oli seitsemäs tuloksella 81,54. Vuoden 2019 Universiadeissa Mardare voitti keihäskilpailun, mutta hän antoi kilpailun jälkeen positiivisen dopingnäytteen ja menetti voittonsa. Vuodelle 2021 siirretyissä Tokion olympialaisissa hän oli seitsemäs tuloksella 83,30. Seuraavana vuonna hän sijoittui seitsemänneksi sekä Eugenen MM- että Münchenin EM-kilpailuissa. Budapestin MM-kilpailuissa 2023 hän oli yhdestoista. == Lähteet == Luokka:Moldovalaiset keihäänheittäjät Luokka:Vuonna 1995 syntyneet Luokka:Elävät henkilöt
Præstø (täsmennyssivu)

Præstø voi tarkoittaa seuraavia: * Præstø, taajama ja entinen kaupunki nykyisessä Vordingborgin kunnassa Tanskassa * Præstøn kunta, kunta Tanskassa vuosina 1970–2006 * Præstøn seurakunta, seurakunta Tanskassa * Præstøn amt, amt Tanskassa vuosina 1750–1970 * Præstø, saari Lollandin kunnassa Tanskassa ==Katso myös== * Prästö, saari Ahvenanmaalla
Thuillières

Thuillières on kunta Koillis-Ranskassa Vosgesin departementissa Grand Estin alueella. ==Nähtävyyksiä== Kunnan nähtävyys on linna Château de Thuillières. Linnan suunnitteli arkkitehti Germain Boffrand, ja se valmistui vuonna 1722. Linnassa on näyttelijätär Ève Lavallièrelle omistettu museo. Linnan kyyhkyslakka on huomion arvoinen.Tour de France 2017 ==Lähteet== ==Aiheesta muualla== Luokka:Vosgesin kunnat
Eguisheim

Eguisheim [egishaim] () on noin 1 600 asukkaan kunta Haut-Rhinin departementissa Ranskan koillisella Grand Est -hallintoalueella. Colmarin kaupungin lounaispuolella sijaitseva Eguisheim on tunnettu viinintuotannostaan sekä mutkittelevien ja kapeiden katujen varrella olevista ristikkotaloistaan. Kunta on valittu mukaan moneen Ranskan kauneimpia paikkakuntia esitteleviin luetteloihin, kuten vuonna 2013 Les Plus Beaux Villages de France -järjestön jäseneksiList of The Most Beautiful Villages of France , Les plus beaux villages de France. Viitattu 5.7.2017. ja brittiläisen The Daily Telegraph -lehden vuonna 2017 julkaisemaan 20 kauneimman ranskalaiskylän koosteeseenFrance's 20 most beautiful villages, The Daily Telegraph 8.5.2017. Viitattu 5.7.2017.. Vuonna 2013 se äänestettiin televisio-ohjelmassa ranskalaisten suosikkikyläksi.Peregrine, Anthony: France’s favourite village, The Times 15.9.2013. Viitattu 5.7.2017. Keskiaikainen paavi Pyhä Leo IX (1002–1054) oli syntynyt Eguisheimissa ja kuului samannimiseen aatelissukuun.Eguisheim , Les Plus Beaux Villages de France. Viitattu 5.7.2017. ==Lähteet== ==Aiheesta muualla== Luokka:Haut-Rhinin kunnat
Avallon

Avallon ​[avalɔ̃] on noin 7 250 asukkaan kunta Yonnen departementissa Ranskan itäisellä Burgundin hallintoalueella. Se sijaitsee 50 kilometriä etelään Auxerren kaupungista Pariisista Lyoniin kulkevan rautatien ja A6-valtatien varrella. Avallon on samannimisen noin 51 000 asukkaan arrondissementin pääkaupunki. Avallonin vanha kaupunki tunnetaan mutkittelevista nupukivikaduistaan ja niiden varrella olevista ristikkotaloista. Kunnan tunnetuin rakennus on 1100-luvulta peräisin oleva Saint Lazare -kirkko. Muita nähtävyyksiä ovat kaupunginmuseo ja pukumuseo.Exploring Avallon, France This Way -sivusto. Viitattu 5.7.2017. Avallonin asukkaisiin kuuluvat suomalaiset kuvataiteilijat Elina Brotherus ja Lauri Astala.Lauri Astala, International Studio & Curatorial Program. Viitattu 5.7.2017. ==Lähteet== ==Aiheesta muualla== *Avallonin matkailusivusto Luokka:Yonnen kunnat
Petrol Ofisi

OMV Petrol Ofisi A.Ş. on turkkilainen öljy- ja kaasuyritys, joka perustettiin vuonna 1941. Petrol Ofisi on toiminut Formula 1:sten Turkin GP:n pääsponsorina vuodet 2006–2008. Lisäksi se on sponsoroinut GP2-sarjassa Fisichella Motor Sport -tallia 2006–2007. Luokka:Energiayhtiöt Luokka:Turkkilaiset yritykset
Oldsmobile Alero

Oldsmobile Alero on yhdysvaltalaisen Oldsmobilen vuosina 1998-2004 valmistama henkilöauto. Alero oli viimeinen auto jota General Motors valmisti Oldsmobile- brändin alla. Euroopassa autoa myytiin nimellä Chevrolet Alero. ==Lähteet== ==Aiheesta muualla== *Oldsmobile Club of America *Aleromod.com - The #1 Resource for Alero Owners & Fans Alero Luokka:D-segmentin autot Luokka:Mid- size-luokan autot Luokka:1990-luvun autot Luokka:2000-vuosikymmenen autot
Teuro

Teuro on kylä Tammelassa Kanta-Hämeessä. Se sijaitsee kunnan koillisosassa lähellä Hämeenlinnan, aiemmin Hattulan rajaa. Valtatie 10:ltä erkanee luoteeseen seututie 283, joka kulkee kylän halki. Teuron lähikyliä ovat idässä Kuuslammi, luoteessa Lautaporras, lännessä Susikas ja etelässä Loimonen. Kylässä virtaa Teuronjoki. Teuro–Kuuslammi valittiin ensin Kanta-Hämeen vuoden kyläksi ja sitten myös koko Suomen vuoden kyläksi vuonna 2018. ==Lähteet== Luokka:Tammelan kylät Luokka:Kanta-Hämeen vuoden kylät Luokka:Suomen valtakunnalliset vuoden kylät
GP2 Monacon Grand Prix 2009

GP2 Monacon Grand Prix 2009 oli GP2-kauden 2009 toinen osakilpailu, joka ajettiin 22.–24. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa. == Tulokset == === Pitkä kilpailu === Sija Nro Kuljettaja Talli Kierrokset Aika/Keskeytys Lähtöruutu Pisteet 1 2 Romain Grosjean Barwa Addax Team 45 1:03:06.299 1 13 2 1 Vitali Petrov Barwa Addax Team 45 +6.600 2 8 3 20 Andreas Zuber Fisichella Motor Sport 45 +31.040 4 6 4 7 Lucas di Grassi Fat Burner Racing Engineering 45 +47.984 5 5 5 10 Nico Hülkenberg ART Grand Prix 45 +49.443 3 4 6 16 Jérôme d'Ambrosio DAMS 45 +59.777 7 3 7 24 Karun Chandhok Ocean Racing Technology 45 +1:01.789 10 2 8 9 Pastor Maldonado ART Grand Prix 45 +1:20.236 14 1 9 19 Davide Rigon Trident Racing 45 +1:21.248 19 10 15 Javier Villa Super Nova Racing 45 +1:35.089 11 11 5 Roldán Rodríguez Piquet GP 45 +1:36.546 20 12 23 Sergio Pérez Telmex Arden International 44 +1 kierros 12 13 21 Luiz Razia Fisichella Motor Sport 44 +1 kierros 22 14 27 Giacomo Ricci David Price Racing 44 +1 kierros 23 15 22 Davide Valsecchi Durango 43 +2 kierrosta 16 16 26 Michael Herck David Price Racing 43 +2 kierrosta 24 Kesk. 3 Giedo van der Garde iSport International 38 DNF 15 Kesk. 25 Álvaro Parente Ocean Racing Technology 36 DNF 6 Kesk. 12 Edoardo Mortara Telmex Arden International 35 DNF 18 Kesk. 14 Luca Filippi Super Nova Racing 34 DNF 8 Kesk. 17 Kamui Kobayashi DAMS 18 DNF 17 Kesk. 8 Dani Clos Fat Burner Racing Engineering 16 DNF 13 Kesk. 4 Diego Nunes iSport International 13 DNF 21 Kesk. 6 Alberto Valerio Piquet GP 5 DNF 9 Kesk. 23 Nelson Panciatici Durango 4 DNF 25 DNQ 18 Ricardo Teixeira Trident Racing - - === Sprintti kilpailu === Sija Nro Kuljettaja Talli Kierrokset Aika/Keskeytys Lähtöruutu Pisteet 1 9 Pastor Maldonado ART Grand Prix 27 39:02.772 1 6 2 16 Jérôme d'Ambrosio DAMS 27 +1.505 3 5 3 10 Nico Hülkenberg ART Grand Prix 27 +3.545 4 4 4 7 Lucas di Grassi Fat Burner Racing Engineering 27 +4.480 5 3 5 20 Andreas Zuber Fisichella Motor Sport 27 +6.494 6 2 6 1 Vitali Petrov Barwa Addax Team 27 +9.349 7 2 7 19 Davide Rigon Trident Racing 27 +10.448 9 8 15 Javier Villa Super Nova Racing 27 +53.234 10 9 11 Sergio Pérez Telmex Arden International 27 +56.237 12 10 21 Luiz Razia Fisichella Motor Sport 27 +57.770 13 11 3 Giedo van der Garde iSport International 27 +58.582 17 12 17 Kamui Kobayashi DAMS 27 +59.696 21 13 12 Edoardo Mortara Telmex Arden International 27 +1:03.710 19 14 4 Diego Nunes iSport International 27 +1:04.840 23 15 23 Nelson Panciatici Durango 27 +1:07.681 25 16 26 Michael Herck David Price Racing 26 +1 kierros 16 17 2 Romain Grosjean Barwa Addax Team 25 DNF 8 18 22 Davide Valsecchi Durango 25 +2 kierrosta 15 Kesk. 8 Dani Clos Fat Burner Racing Engineering 23 DNF 22 Kesk. 6 Alberto Valerio Piquet GP 23 DNF 24 Kesk. 14 Luca Filippi David Price Racing 23 DNF 20 Kesk. 24 Karun Chandhok Ocean Racing Technology 21 DNF 2 Kesk. 27 Giacomo Ricci David Price Racing 18 DNF 14 Kesk. 25 Álvaro Parente Ocean Racing Technology 15 DNF 18 Kesk. 5 Roldán Rodríguez Piquet GP 1 DNF 11 DNQ 18 Ricardo Teixeira Trident Racing Luokka:GP2-kausi 2009 Luokka:GP2 Monacon Grand Prix
Alessandro Baricco

Alessandro Baricco (s. 1958 Torino) on italialainen kirjailija, musiikkikriitikko ja ohjaaja. Baricco kasvoi Torinossa ja opiskeli musiikkia ja filosofiaa. Hänen filosofian opettajansa oli Gianni Vattimo. Bariccon esikoisteos oli vuonna 1991 ilmestynyt Castelli di Rabbia. Hän on voittanut useita palkintoja, ja häntä pidetään yhtenä Euroopan merkittävimmistä nykykirjailijoista. Romaanien lisäksi Baricco on kirjoittanut esseitä, novelleja sekä teatteri- ja elokuvakäsikirjoituksia. Suomeksi häneltä on ilmestynyt kolme romaania: Silkki (1998), City (2001) ja Verta vuodattamatta (2006). == Lähteet == Luokka:Kirjallisuuskriitikot Luokka:Italialaiset kirjailijat Luokka:Vuonna 1958 syntyneet Luokka:Elävät henkilöt
Darney

Darney on kunta Koillis-Ranskassa Vosgesin departementissa Grand Estin alueella. ==Nähtävyyksiä== Kunnan nähtävyys on 1700-luvulta peräisin oleva linna Château de Darney. Linnassa sijaitsee Tšekkoslovakian sotahistorian museo (Musée historique et militaire tchécoslovaque). Ensimmäisessä maailmansodassa Ranskassa taisteli tšekkejä ja slovakkeja ranskalaisten rinnalla. Vuonna 1918 heidät sijoitettiin Darneyssa Kléberin leiriin (Camp Kléber). Leirissä vieraili juuri itsenäistyneen Tšekkoslovakian presidentti Tomáš Masaryk matkalla maanpaosta Yhdysvalloista kotimaahansa. Tour de France 2017 Tiedosto:Château_de_Darney.jpg|Château de Darney Tiedosto:Darney,_památník.JPG|Camp Kléberin muistomerkki Tiedosto:Darney,_náměstí_Masaryk.JPG|Masarykin aukio ==Lähteet== ==Aiheesta muualla== Luokka:Vosgesin kunnat
Blaubeuren

Blaubeuren on kaupunki Saksassa, Baden-Württenbergin osavaltion Alb-Donau- Kreisin piirikunnassa. Se sijaitsee osavaltion itäosassa Ulmin länsipuolella. Kaupungissa oli kesäkuun 2022 lopussa 12 508 asukasta, ja sen pinta-ala on 79,2 neliökilometriä. Yksi kaupungin tunnetuimmista nähtävyyksistä on Blautopf-lähde, josta saa alkunsa kaupungin halki virtaava Blau-joki, joka laskee Tonavaan. Blaubeurenin vaakunassa on kuvattu tyypillinen Blaumännle (pieni sininen mies). == Lähteet == == Aiheesta muualla == * Kaupungin viralliset internetsivut Luokka:Alb-Donau-Kreis Luokka:Baden-Württembergin kunnat Luokka:Saksan kaupungit
Nightcore

Nightcore on kappaleen remix-tyyli, jossa lähdemateriaalia nopeutetaan 10–30% ja samalla nostetaan sen äänenkorkeutta. Tyylilajin nimi perustuu norjalaiseen musiikkiduo Nightcoreen, joka julkaisi sävelkorkeudeltaan muunneltuja versioita trance- ja eurodance-kappaleista. Nightcore liitetään usein japanilaiseen animeen ja otakukulttuuriin, ja YouTube-palvelussa monet nightcore-remixit sisältävät animehahmoja ja taidetta. == Historia == Termiä "Nightcore" käytettiin ensimmäistä kertaa vuonna 2001, kun norjalainen DJ-duo Thomas S. Nilsen ja Steffen Ojala Søderholm, ketkä tunnetaan myös esiintyjänimillään DJ TNT ja DJ SOS, käyttivät sitä kouluprojektinsa nimenä. Luokka:Elektronisen musiikin alalajit Luokka:Internet-kulttuuri